মাননীয় নেত্রী, বর্তমানে দেশের প্রতিটি নির্বাচনী এলাকায় এই সমস্যা টি চরম আকার ধারন করেছে। মাননীয় এমপিদের সাথে সামনে নমিনেশন প্রত্যাশী প্রার্থীদের সাথে জঘন্যতম গ্রুপিং শুরু হয়ে গেছে। রানিং এমপিরা যে যত ঘৃণ্যভাবে পারে তার প্রতিযোগী প্রার্থীকে নির্যাতন নিপীড়ন করে যাচ্ছে। প্রতিযোগী প্রার্থী ও তার অনুসারী নেতা কর্মীদের উপর চালাচ্ছেন স্টিম রুলার। এভাবে চলতে থাকলে আগামী নির্বাচনে দলের ভিতর মারাক্তক বিপর্যয় ডেকে আনবে। মাননীয় নেত্রী, আমার প্রশ্ন জাগে মনে, একজন নেতা রানিং এমপি হয়ে, মন্ত্রী হয়ে কি কারনে তার প্রতিযোগী প্রার্থী কে ভয় পায় ? তাহলে তার দায়িত্ব পালন সময়ে তিনি জনগনের জন্য কি কোন কল্যাণ সাধনই করেন নাই ? তিনি যদি সত্যিকারে জনগনের কল্যাণে কাজ করে থাকে, তাহলে শত প্রতিপক্ষ থাকলেই বা কি ? যে নেতা জনগনের প্রকৃত বন্ধু তাকে কেউ হারাতে পারে না।